Document ID: /fineweb-2-swissfilter-quality_10-filterrobots/filtered/00772.jsonl.gz/44

சுவிட்சர்லாந்தில் கொவிட் சோதனைகள் இலவசமானதாக இருக்க வேண்டும் என்று கோரும் ஆன்லைன் மனு நான்கு நாட்களில் குறிப்பிடத்தக்க ஆதரவைக் குவித்துள்ளது. திங்களன்று அது 200,000 கையெழுத்துக்களை சேகரித்தது. போலி உள்ளீடுகள் இல்லை என்று கருதினால், இது 8.54 மில்லியன் மக்கள்தொகையில் 2.3% பிரதிநிதித்துவம் ஆகும்.
Campax மனு தளத்தில் ஒரு தனிநபரால் இந்த கோரிக்கை ஆரம்பிக்கப்பட்டது. ஒக்டோபர் 1 க்குப் பிறகு அறிகுறியற்ற மக்களுக்கு கொவிட் சோதனைகள் இலவசமாக இருக்க வேண்டும் என்று இந்த மனு கோருகிறது, கொவிட் சோதனைக்கான நிதி ஆதரவை ரத்து செய்வதாக அரசாங்கம் கூறிய காலக்கெடு ஒக்டோபர் 1 ஆகும்.
பல பொது இடங்களுக்கு சுகாதார பாஸ் பயன்பாடு நீட்டிப்பு மற்றும் கொவிட் சோதனைகளுக்கு பணம் அறவிடுதல் ஆகியவை, தடுப்பூசி போட விரும்பாத சுமார் 40% சுவிஸ் மக்களுக்கு சமமற்ற சிகிச்சைக்கு வழிவகுக்கும் என்று மனு வாதிடுகிறது. பலர் சோதனைகளுக்கு பணம் செலுத்த முடியாததால், பொது வாழ்க்கையின் சில பகுதிகளிலிருந்து விலக்கப்படுவார்கள்.
திங்கள்கிழமை நிலவரப்படி, உணவகங்கள், சினிமாக்கள், விளையாட்டு வசதிகள் உள்ளிட்ட பிற இடங்களுக்குள் நுழைய சுவிஸ் மக்கள் கொவிட் சான்றிதழை வழங்க வேண்டும். அரசாங்கத்தின் கூற்றுப்படி, முழுத் துறைகளும் மீண்டும் மூடப்படுவதை அல்லது சில நடவடிக்கைகள் தடை செய்யப்படுவதைத் தடுப்பதே இதன் குறிக்கோளாகும். ஒரு நபருக்கு கொவிட் தடுப்பூசி போடப்பட்டுள்ளது, நோய் இருந்ததா அல்லது எதிர்மறையான சோதனை முடிவு இருப்பதற்கான ஆதாரமாக ஹெல்த் பாஸ் விளங்குகின்றது.
ஓகஸ்ட் இறுதியில், கொவிட் சோதனை செலவுகளை ஈடுசெய்வதை நிறுத்துவதாக அரசாங்கம் முடிவு செய்துள்ளது. இதனால் ஒரு வருடத்திற்கு CHF400 மில்லியன் ($ 434 மில்லியன்) சேமிக்க முடியும் என்று மதிப்பாய்வொன்று கூறுகிறது. உள்துறை அமைச்சர் அலைன் பெர்செட், இந்த சோதனைகளின் செலவுகளுக்கு வரி செலுத்துவோரின் பணம் செலவிடப்படுவதை நியாயப்படுத்த முடியாது, ஏனெனில் அனைவருக்கும் தடுப்பூசி போட வாய்ப்பு உள்ளது என்று குறிப்பிட்டார்.
புதிய வைரஸ் அலைகள் மற்றும் முடக்கத்தை தவிர்ப்பதற்காக, ஐரோப்பாவின் பல நாடுகள் இப்போது தங்கள் குடியிருப்பாளர்களையும், பயணிகளையும் உட்புற பொது இடங்களுக்குள் நுழைய தங்கள் கொவிட் பாஸ்களை சமர்ப்பிக்க கட்டாயப்படுத்துகின்றன. எதிர்ப்பாளர்கள் இந்த கட்டுப்பாட்டை சிவில் சுதந்திரத்தின் அத்துமீறல் மற்றும் தடுப்பூசி போடாதவர்களுக்கு எதிரான பாகுபாட்டின் ஒரு வடிவமாக கருதுகின்றனர்.